De Briefträger Fridolin Engel aber isch nit aagfahre worde.  Er hät ganz eifach mit siim Velo e Teligrafeschtange mieße mitnäh, unfreiwillig, denk i, well er nämli e Sürmel im Gsicht gha hät. Un sell isch friehj am Sunntigzmorge gsi. Des weisch du also, des eindi mool, ganz zuefällig. Aber die andre hunderttausigmool, wos nit weisch, well de numme zwee Großcusine häsch, un di ander scho viil z alt für d Busaschi isch, do verlosch di halt uf d Ziittig. Jo wägerli, uf d Ziittig isch halt Verlaß. Je nu.